Λουτσιάν Μαρινέσκου

Ο **Λουτσιάν Κρίστιαν Μαρινέσκου** (γεννημένος στις 24 Ιουνίου 1972) είναι πρώην Ρουμάνος επαγγελματίας ποδοσφαιριστής ο οποίος αγωνιζόταν ως μέσος και σήμερα εργάζεται ως ατζέντης ποδοσφαιριστών.

## Συλλογική καριέρα
Ο Μαρινέσκου γεννήθηκε στις 24 Ιουνίου του 1972 στο Βουκουρέστι της Ρουμανίας.  Ξεκίνησε να παίζει ποδόσφαιρο σε ανώτερο επίπεδο το 1993 στην ΟΥΣΡ Ρεσίτσα στην Divizia Β.    Την σεζόν 1996–97 σκόραρε 13 γκολ τα οποία βοήθησαν τη Ρεσίτσα να κερδίσει την άνοδο στην πρώτη κατηγορία.  Την επόμενη σεζόν αγωνίστηκε για την Ραπίντ Βουκουρεστίου, κάνοντας την πρώτη του εμφάνιση στην Α' Κατηγορία στις 6 Αυγούστου 1997 υπό τις οδηγίες του Μιρτσέα Λουτσέσκου σε μια εκτός έδρας νίκη με 2–0 ενάντια στην Ντιναμό Βουκουρεστίου.     Μέχρι το τέλος της σεζόν, ο Μαρινέσκου σκόραρε 13 γκολ στο πρωτάθλημα και κατέκτησε το Κύπελλο Ρουμανίας, με τον Λουτσέσκου να τον χρησιμοποιεί σε ολόκληρο τον αγώνα στη νίκη με 1–0 επί της Ουνιβερτιτάτεα Κραϊόβα στον τελικό, όπου σκόραρε το γκολ με πέναλτι.   Εκπροσώπησε επίσης την ομάδα στο Κύπελλο Ιντερτότο του 1997, παίζοντας σε δύο αγώνες στη διάρκεια της φάσης των ομίλων, σε μια νίκη με 2–0 απέναντι στην Ζίλινα και σε μια ισοπαλία με 1–1 ενάντια στην Αούστρια Βιέννης.  

Η Σαλαμάνκα πλήρωσε 1,3 εκατομμύρια ευρώ για τη μεταγραφή του Μαρινέσκου από τη Ραπίντ το 1998, κάνοντας το ντεμπούτο του στην Πριμέρα Ντιβισιόν στις 30 Αυγούστου υπό τις οδηγίες του Μιγκέλ Άνχελ Ρούσο σε μια νίκη με 3–1 εναντίον της Ντεπορτίβο Λα Κορούνια.     Ήταν συμπαίκτης των Ρουμάνων Μπόγκνταν Στελέα και Καταλίν Μουντεάνου, και εκείνη την περίοδο η ομάδα είχε το παρατσούκλι «Ρουμανική Σαλαμάνκα», διότι οι Οβιντίου Στίνγκα και Γκαμπριέλ Ποπέσκου έπαιξαν επίσης για τον σύλλογο εκείνη την περίοδο.  Στην πρώτη του σεζόν, πραγματοποίησε συνολικά 10 εμφανίσεις στο πρωτάθλημα, ενώ η ομάδα υποβιβάστηκε. Την επόμενη σεζόν, ο Μαρινέσκου αγωνίστηκε για την Φαρένσε, κάνοντας το ντεμπούτο του στην Πριμέιρα Λίγκα στις 17 Οκτωβρίου του 1999 υπό τις οδηγίες του Νικολάου Βακέιρο σε μια ισοπαλία 2-2 ενάντια στην Σάντα Κλάρα, στην οποία σκόραρε το τελευταίο γκολ από πέναλτι.  Σκόραρε 11 φορές μέχρι το τέλος της σεζόν, συμπεριλαμβανομένων δύο γκολ σε μια ισοπαλία 3-3 ενάντια στην Πόρτο, βοηθώντας την ομάδα του να τερματίσει στην 14η θέση και να αποφύγει τον υποβιβασμό.   Έπειτα, επέστρεψε στη Σαλαμάνκα, όπου έπαιξε δύο σεζόν στη Σεγούντα Ντιβισιόν.

Το 2002, ο Μαρινέσκου επέστρεψε στην Πορτογαλία, περνώντας τις επόμενες δύο σεζόν στην Ακαντέμικα στην πρώτη κατηγορία.   Στη συνέχεια αγωνίστηκε για ένα χρόνο στη Σεγούντα Λίγα, για λογαριασμό της Τσάβες.   Το 2005, ο συμπατριώτης τους Ιλίε Ντουμιτρέσκου, που ήταν προπονητής, τον έφερε στην Ελλάδα και τον Ακράτητο μαζί με τον Μπόγκνταν Στελέα, τερματίζοντας την καριέρα του μετά από ένα χρόνο.   

## Διεθνής καριέρα
Ο Μαρινέσκου είχε οκτώ συμμετοχές με την εθνική Ρουμανίας, κάνοντας το ντεμπούτο του στις 19 Νοεμβρίου του 1997, όταν ο προπονητής Άνγκελ Ιορντανέσκου τον έβαλε να αγωνιστεί στο 67ο λεπτό ως αλλαγή του Ιουλιάν Φιλιπέσκου σε μια φιλική ισοπαλία 1-1 εναντίον της Ισπανίας. 

Επιλέχθηκε από τον Ιορντανέσκου για να είναι μέλος της ομάδας η οποία πήγε στην τελική φάση του Παγκοσμίου Κυπέλλου του 1998, όπου αγωνίστηκε και στους τέσσερις αγώνες. Στη φάση των ομίλων κέρδισαν στους δύο πρώτους αγώνες επί της Κολομβίας και της Αγγλίας, κερδίζοντας με αυτόν τον τρόπο και μαθηματικά πριν από τον τελευταίο αγώνα του ομίλου εναντίον της Τυνησίας.   Για να γιορτάσουν, οι παίκτες έβαψαν τα μαλλιά τους ξανθά και έτσι αγωνίστηκαν.   Στη φάση των 16 έκανε την τελευταία του εμφάνιση για την εθνική ομάδα, καθώς ο Ιορντανέσκου τον χρησιμοποίησε ως αλλαγή στο 76ο λεπτό για να αντικαταστήσει τον Νταν Πετρέσκου στην ήττα με 1-0 από την Κροατία.  

### Διεθνή στατιστικά

## Καριέρα αθλητικού ατζέντη
Αφού τελείωσε την καριέρα του ως παίκτης, εργάστηκε ως αθλητικός ατζέντης.
## Διακρίσεις
**ΟΥΣΡ Ρεσίτσα**

* Divizia Β: 1996–97 

**Ραπίντ Βουκουρεστίου**

* Κύπελλο Ρουμανίας: 1997–98 

## Παραπομπές


## Εξωτερικοί σύνδεσμοι
* 
* Lucian Marinescu στο Labtof.ro

Κατηγορία:Ποδοσφαιριστές Ακράτητου Άνω Λιοσίων
Κατηγορία:Ποδοσφαιριστές ΓΝ Τσάβες
Κατηγορία:Ποδοσφαιριστές Ασοσιασάο Ακαδέμικα δε Κοΐμπρα
Κατηγορία:Ποδοσφαιριστές ΣΚ Φαρένσε
Κατηγορία:Ποδοσφαιριστές ΟΝ Σαλαμάνκα
Κατηγορία:Ποδοσφαιριστές Ραπίντ Βουκουρεστίου
Κατηγορία:Ποδοσφαιριστές Σεγκούντα Ντιβιζάο
Κατηγορία:Ποδοσφαιριστές Πριμέιρα Λίγκα
Κατηγορία:Ποδοσφαιριστές Σεγούντα Ντιβιζιόν
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Λίγκα 2 (Ρουμανία)
Κατηγορία:Ποδοσφαιριστές Λίγκα 1 (Ρουμανία)
Κατηγορία:Ποδοσφαιριστές Παγκοσμίου Κυπέλλου 1998
Κατηγορία:Ποδοσφαιριστές Εθνικής Ρουμανίας